Sten Sture Mlađi
<s>Sten Sture - Mlađi (švedski: Sten Sture den yngre) zapravo Sten Svantesson (oko 1493. - Jezero Mälaren, 
3. februar 1520.), bio je švedski regent od 1513. do svoje pogibije 1520.</s>

<s>Sten je više puta pobijedio kako dansku vojsku, tako i svoje domaće švedske protivnike, pristaše unije s Danskom, prije svog pada u bitci protiv danskog kralja Christiana II.</s>

<s>Biografija</s>

<s>Za vrijeme namjesništva njegova oca Svante Nilssona (1503. - 1512.), Švedska se nalazila u kontinuiranom sukobu sa Danskom, pa je njen Državni savjet (Riksråd) u kojem su glavnu riječ vodile moćne plemićke porodice postao sve moćniji.</s><s>Uz pomoć seljaštva koje nije podnosilo dansku vlast, Sten je preuzeo vlast od Državnog savjeta 1513. prekinuvši namjesništvo - Erika Trolle, vođe pro-unionističke (danske) frakcije.</s><s>Vješto koristivši propagandu i efikasno demonstrirajući svoju snagu - Sten je uspješno kontrolirao kako Državni savjet (Riksråd) tako i crkvu.</s>

<s>Između 1517. - 1520., Sten je vodio građanski rat protiv snaga nadbiskupa Gustava Trolle, predsjednika Državnog savjeta (Riksråda) i lidera unionističke frakcije.</s>

<s>Kad je 1517. konačno uspio zatvoriti Trollea, navukao je papin interdikt 
(zabranu svih crkvenih obreda) ali i napad iz Danske, koji je uspješno odbio.</s><s>Nakon tog je 1518. ponovno pobjedio snage danskog kralja Christiana II.</s><s>Ipak je nakraju Sten pokleknuo pred daleko većom danskom vojskom u Bitci kod Jezera Mälaren u kojoj je i poginuo - 1520.</s>

<s>Nakon njegove pogibije borbu protiv danske vlasti, nastavila je njegova udovica - Kristina Nilsdotter, sve do njezine kapitulacije u septembru 1520.</s>

<s>Izvori</s>

<s>Vanjske veze</s>

<s>Sten Sture, the Younger na portalu Encyclopædia Britannica</s>

<s>Švedski vladari</s>

